**ZMLUVA O NÁJME**

O nájme nebytových priestorov uzavretá na základe zákona č. 138/1991 § 9 Z.z. o správe majetku obcí v znení neskorších predpisov, doplnení o zákon č. 278/1993 Z.z. o správe majetku štátu v znení neskorších predpisov zákona č. 222/1996 Z.z. o organizácii miestnej štátnej správy v znení neskorších predpisov.

**PRENAJÍMATEĽ: Základná škola s materskou školou,Nám.1.mája3,Chtelnica**

 Námestie 1. mája č. 3

 922 05 Chtelnica

V zastúpení: Mgr. Ružena Lukačovičová – riaditeľka ZŠ s MŠ

IČO: 500090828

Bankové spojenie: SLSP

**NÁJOMCA: Rastislav Chrvala**

 **Partizánska 192**

 **922 05 Chtelnica**

1. **Predmet, účel a doba nájmu**

Prenajímateľ prenecháva na užívanie nájomcovi nebytový priestor: telocvičňu, nachádzajúcu sa v Základnej škole, Námestie 1. mája č. 3, 922 05 Chtelnica, o celkovej výmere 290 m2. Ide o majetok, ktorý prenajímateľ v dobe určenej v nájomnej zmluve nevyužíva. Nebytové

priestory sa poskytujú 1 x v týždni (vždy v piatok) na 2 hodiny od 16,30 – 18,30 hod. a to na dobu 01.02.2016 – 15.03.2016 na tréningové účely – futbal veľkých žiakov. Nájomca sa zaväzuje používať na tréningoch špeciálne gumové paintballové guličky, ktoré neznečisťujú priestor a ochranné siete proti poškodeniu zariadenia.

1. **Výška a splatnosť nájomného**

Výška úhrady nájomného sa stanovuje dohodou na základe zák. č.116/1990 Zb. o nájme a podnájme nebytových priestorov v znení neskorších predpisov a na základe internej smernice č. 1/2008 vydanej v Základnej škole Chtelnica. Za jednu hodinu užívania sú dohodnuté tieto sadzby:

**Nájomné za 1 h užívania 290 m2 x 0,01 €/hod. = 2,90 €**

**Poplatok za médiá 290 m2 x 0,01 €/hod. = 2,90 €**

**Telocvičňa sa prenajíma – bezodplatne.**

1. **Práva a povinnosti prenajímateľa a nájomcu**

Nájomca môže požadovať zníženie nájomného v prípade, že nevyužíval nebytové priestory v celej dohodnutej dobe. Žiadosť musí byť podaná najneskôr do 15 dní od ukončenia doby nájmu dohodnutej v zmluve o nájme a musí obsahovať súhlas riaditeľa školy.

Prenajímateľ má právo požadovať od nájomcu, aby nebytový priestor užíval výlučne za účelom nájmu a v prípade nedodržania účelu nájmu môže dať prenajímateľ okamžitú výpoveď z nájmu. Prenajímateľ má právo požadovať, aby nájomca uhrádzal včas poplatok za užívanie v zmysle II. časti tejto zmluvy.

Prenajímateľ je povinný odovzdať nájomcovi nebytový priestor v stave spôsobilom na riadne užívanie a udržiavať ho.

Nájomca je oprávnený užívať nebytový priestor v rozsahu dohodnutom v tejto zmluve. Má právo požadovať od prenajímateľa, aby ho udržiaval v stave spôsobilom na dohovorené užívanie.

Nájomca je povinný v užívaných priestoroch udržiavať pokoj a poriadok, bez zbytočného odkladu oznamovať prenajímateľovi potrebu opráv, ktoré má prenajímateľ urobiť, inak nájomca zodpovedá za škodu, ktorá by nesplnením tejto povinnosti vznikla.

1. **Skončenie nájmu**

Prenajímateľ môže písomne vypovedať zmluvu uzatvorenú na určitý čas pred uplynutím dohodnutej doby, ak:

1. nájomca užíva nebytový priestor v rozpore so zmluvou
2. nájomca je v omeškaní s platením nájomného viac ako jeden mesiac
3. nájomca alebo osoby, ktoré užívajú nebytový priestor, hrubo porušujú pokoj a poriadok
4. nájomca nedodržiava ďalšie povinnosti uvedené v III. časti tejto zmluvy

Nájomca môže písomne vypovedať zmluvu uzatvorenú na určitý čas pred uplynutím dohodnutej doby, ak nebytový priestor sa stane bez zavinenia nájomcu nespôsobilý na dohodnuté užívanie.

Ak sa nájom uzavrie na neurčitý čas, sú prenajímateľ a nájomca oprávnení vypovedať zmluvu písomne i bez udania dôvodu, ak sa nedohodnú inak.

Výpovedná lehota je, ak sa nedohodne inak, tri mesiace a počíta sa od prvého dňa mesiaca nasledujúceho po doručení výpovede.

1. **Záverečné ustanovenia**

Všetky zmeny a doplnky tejto zmluvy sú platné a účinné len vtedy, ak sa na nich jednotlivé strany písomne dohodnú.

Osobitné dojednania: v priestoroch telocvične je zakázané fajčiť a piť alkoholické nápoje, vstup do telocvične je povolený len v prezuvkách, nie je dovolené presúvať po podlahe predmety, ktoré poškodzujú protišmykový náter, bez odkladu oznamovať potreby opráv, poruchy, inak nájomca zodpovedá za škodu.

Táto zmluva je povinne zverejňovanou zmluvou a nadobúda platnosť dňom nasledujúcim po dni zverejnenia.

Je vyhotovená v dvoch exemplároch, z ktorých jedno obdrží nájomca a jedno prenajímateľ.

V Chtelnici, dňa 15.01.2016

................................................. .................................................

 Mgr. Ružena Lukačovičová Rastisla Chrvala

 riaditeľka ZŠ s MŠ